NaiveNeuron/SloPal huggingface dataset:
Krajčí, Marek, minister zdravotníctva SR (2020-11-12):
Ďakujem veľmi pekne za slovo. Vážený pán predsedajúci, ctené panie poslankyne, vážení páni poslanci, tento vládny návrh zákona sa predkladá ako iniciatívny materiál, reagujeme ním na aktuálne okolnosti spôsobené pandémiou ochorenia COVID-19 a chceme vytvárať systematický priestor na testovanie osôb, na zistenie ochorenia COVID-19 na území Slovenskej republiky. Teda účelom návrhu zákona je rýchla diagnostika a identifikácia osôb, ktoré potenciálne šíria nákazlivé ochorenie, s cieľom ochrany zdravia obyvateľstva a predchádzania škodám, ktoré by hrozili pri markantnom zhoršení epidemiologickej situácie. Tento nástroj sa ukázal aj vďaka pilotnému a dvom kolám celoplošného testovania ako veľmi účinný nástroj, ktorý dokáže veľmi efektívne zraziť krivku nakazených nielen v našej krajine, ale aj v iných krajinách. Antigénové testovanie sa čím ďalej viac dostáva do popredia a dokonca sa už nejakým spôsobom vyjadrujú aj popredné kapacity, že antigénové testovanie by malo byť používané aj ako zlatý štandard boja s touto, s týmto ochorením COVID-19. Návrh zákona ustanovuje kompetencie Ministerstva zdravotníctva Slovenskej republiky a Ministerstva vnútra Slovenskej republiky zabezpečiť testovanie obyvateľstva. Samotná realizácia po prijatí tohto zákona bude môcť prebiehať prostredníctvom uzatvárania zmlúv s poskytovateľmi zdravotnej starostlivosti a predpokladá sa aj spolupráca so Slovenským Červeným krížom. Zároveň návrh zákona rozširuje definíciu zdravotníckeho pracovníka o niektorých ďalších študentov zdravotníckych študijných odborov a žiakov strednej zdravotnej školy, ale v študijnom odbore diplomovaná zdravotná sestra, upozorňujem. Na účel zabezpečenia personálnych kapacít pri testovaní sa tiež umožňuje, aby jednotlivé úkony pri spracovaní vzoriek biologického materiálu mohli vykonávať aj osoby, ktoré nie sú zdravotníckymi pracovníkmi, tieto osoby môžu vykonávať iba úkony, pri ktorých nedochádza k priamemu kontaktu s testovanou osobou. Táto úprava má byť využitá výlučne počas mimoriadnej situácie, núdzového alebo výnimočného stavu na doplnenie chýbajúceho zdravotníckeho personálu pri testovaní na ochorenie COVID-19. Tento stav zdravotníckeho personálu sa z dňa na deň, žiaľ, zhoršuje, našťastie niektorí zdravotnícki pracovníci v tých najpostihnutejších regiónoch sa už vracajú naspäť do práce, ale na druhej strane ďalší zdravotnícki pracovníci sa dostávajú do karantény vzhľadom na ich pozitivitu na toto ochorenie COVID-19. V súčasnosti je to viac ako 2 500 úväzkov, ktoré chýbajú v našich nemocniciach. Vážený pán podpredseda, vážené panie poslankyne, vážení páni poslanci, dovoľujem si vás požiadať o podporu predloženého návrhu zákona. Ďakujem.
J. Halecký, poslanec: (2008-11-05):
Chcem len zdôrazniť, že skutočne bolo by dobré, pokiaľ by predkladateľ, odpovedal aj na otázku, akého typu alebo rozsahu, alebo výšky kvality športových podujatí sa to bude dotýkať, či sú možné nejaké výnimky, lebo skutočne niektoré športové kluby môžu mať s týmto problém. Zaiste, hlavná úloha je ochrániť zdravie a hlavne ochrániť život účastníkov, ktorí sa na tomto športovom podujatí zúčastňujú, a nie aby sa tam odreagovali nejaké typy a nejaké organizované skupiny. Chcem sa zastaviť pri úlohe štátnej polície. Túto záležitosť považujem nie ešte za dostatočne doriešenú, lebo otázka by sa mala riešiť v tom, či má povinnosť štátna polícia sa zúčastňovať organizovania športového podujatia vnútri štadióna alebo mimo neho, pretože potom sa to môže dostať do takéhoto štádia, že bude problém tieto činnosti vyfinancovať. A skutočne sú aj daňoví poplatníci, ktorí môžu mať výhrady k tomu, aby tisíc ľudí bolo v danú nedeľu zaplatených kvôli jednohodinovému alebo dvojhodinovému podujatiu. Takže túto otázku, myslím si, ešte definitívne je ťažké uzatvoriť. A predpokladám, že tento nový zákon bude mať svoj vývoj v nasledujúcom období a že prispeje k tomuto účelu, na ktorý je stavaný. Ďakujem.
Kiššová, Jana, poslankyňa NR SR (2014-11-10):
Ďakujem pekne za slovo. Chcem veľmi pekne poďakovať kolegovi Petrovi Osuskému za naozaj veľmi impresívne a veľmi múdre slová. A pridávam sa k tomu, že ja rovnako ako on nepredpokladám, že dnes bude pán premiér odvolaný. Zas na druhej strane to, čo dnes odznelo a čo dnes odznie, by sa malo dostať do uší ľudí, by sa malo dostať do uší občanov a voličov. A ja verím, že to, čo tu dnes odznie, si ani pán premiér, ani členovia vlády a, verím, ani poslanci strany SMER nestrčia len tak za klobúk. A verím, že to, čo tu dnes odznie, tak pohne verejnou mienkou. Ak sa len toto stane, tak už to celé malo zmysel. Ďakujem.
Hrnčiar Andrej, podpredseda NR SR (2018-03-14):
Prosím, prezentujme sa a hlasujme. (Hlasovanie.) Prítomných 115, za 30, proti 53, zdržalo sa 27, nehlasovalo 5. Konštatujem, že tento pozmeňujúci návrh schválený nebol.
Jurinová, Erika, poslankyňa NR SR (2016-05-25):
Ďakujem pekne. Rada by som oznámila členom výboru pre ľudské práva a národnostné menšiny, zasadanie výboru sa bude konať hneď po skončení schôdze v miestnosti č. 32. Ďakujem pekne.
Lehotský, Tomáš, poslanec NR SR (2023-03-23):
Milan, ty si vo svojej rozprave dal takú otázku rečnícku, teda že, resp. konštatoval si, že my sa snažíme navodiť dojem, že tá, že na Slovensku je atmosféra, kedy sú ľudia LGBTI+ komunity urážaní a že to teda nie je pravda, že vlastne tu nikto na nikoho nekričí, ani mu nenadáva. Tak jednak, že toto nie je pravda, ale zhodou okolností ty si človek, ktorý diskusie, diskutuje príjemne a slušne. Na druhej strane vieš, urážať sa dá rôznymi spôsobmi. Urážať sa dá svojimi slovami, urážať sa dá aj činmi. A teda keď sa pozrieme na to, že čo sa tu deje a v tomto parlamente, tak je to neschválenie tých elementárnych práv pre LGBTI+ komunitu. Sú to homofóbne prejavy, je to relatizovanie vraždy, dopustil si sa toho aj ty mimochodom v tej rozprave, pretože si spomínal, teda že ten primárny útok mal byť na niekoho iného. No tak áno, tak keby bol zavraždený premiér, nedajbože, tak by sme sa rozprávali o útoku na politikov. Nebol zavraždený premiér, boli zavraždení dvaja ľudia z LGBTI+ komunity, tak je to vražda a útok na LGBTI+ komunitu. Tak to je a tak to zostane. Je predkladaný zákon o rodných číslach, ktorý chce vymazať transrodových ľudí z tohto štátu. Čiže vieš, že urážať sa dá slovami alebo činmi. Neviem, ako by sa ty cítil, keby my sme všetci slušne hovorili, že kresťanstvo je v poriadku, katolíci sú okej a zároveň by sme popritom schvaľovali zákony, ktoré by vám obmedzovali vaše práva. Asi by to nebolo slušné. Hovoril si o tradíciách, že musíme rešpektovať nejaké tradície, v ktorých tu žijeme po stáročia. Aké tradície, chcem sa spýtať. Táto krajina má tradície, že obmedzuje ľudské práva ľuďom? Že sa ich snaží zastrašiť, potlačiť. A hovorím znova, že nie možno rečami, ale tým, ako sa k nim staviame, akú legislatívu schvaľujeme. To sú tradície, ktoré máme ctiť?
Blahová, Natália, poslankyňa NR SR (2016-09-06):
Áno. Áno.
Jurinová, Erika, podpredsedníčka NR SR (2014-10-23):
Ďakujem, pán poslanec. Dávam možnosť prihlásiť sa do rozpravy teraz ústne. Uzatváram možnosť prihlásiť sa. Dávam slovo pani poslankyni Helene Mezenskej, aby predniesla nespokojnosť s interpeláciou. (Striedanie sa predsedajúcich schôdze.)
P. Kresák, poslanec: (2001-10-04):
Prekvapuje ma, kde je profesionalita sudcu, keď spomína princíp retroaktivity v tejto súvislosti. Pán kolega alebo Peťo, ty vieš, čo je pravá a čo je nepravá retroaktivita. Ty vieš, že nepravá retroaktivita je prístupná, ty vieš, že nepravá retroaktivita znamená, že sa uznávajú právne skutočnosti, ktoré vznikli za predchádzajúceho právneho stavu, ale že sa menia následky, ktoré sa očakávajú. V každom demokratickom štáte je to prípustné. Pravá retroaktivita ruší právne skutočnosti, ktoré vznikli za predchádzajúceho právneho stavu. To je ten rozdiel. Nuž teda ja sa pýtam, kde si tu videl neprípustnú retroaktivitu, ktorú namietaš. A, samozrejme, mohol by som hovoriť aj iné argumenty. Ty vieš aká je funkcia, Najvyšší súd rozhoduje, aplikuje právo na konkrétne prípady, ale ty vieš, aký je dopad jeho rozhodovacej činnosti. Mohli by sme hovoriť o tom, že tieto normy už aplikovali iné súdy, ale po prvýkrát Najvyšší súd aplikoval tak, ako aplikoval. Nuž je svätým právom zákonodarného zboru k tomu zaujať stanovisko tak, aké má kompetencie. Ďakujem. (Potlesk.)
P. Paška, predseda NR SR: (2007-06-26):
(Hlasovanie.) 125 prítomných, 48 za, 61 proti, 16 sa zdržalo. Tento návrh pána poslanca sme neschválili.
Gál, Gábor, poslanec NR SR (2014-02-06):
Ďakujem pekne za slovo. Chcem upozorniť členov výboru pre preskúmanie rozhodnutí Národného bezpečnostného úradu, že o 12.00 hodine máme zasadnutie výboru dole v tej tajnej miestnosti pod ubytovňou.
Verešová, Anna, poslankyňa NR SR (2018-06-20):
Ďakujem za slovo. Vážený pán predseda, vážené kolegyne a kolegovia. Predkladáme návrh zákona, ktorým sa mení a dopĺňa zákon o rodine. Účelom tohto zákona je najmä ochrana najslabších skupín spoločnosti a to detí, ktoré sú nezaopatrené, neplnoleté alebo sa sústavne pripravujú na povolanie a sú odkázané na pomoc svojich rodičov, ako i rodiča, ktorý sa takto stará o svoje dieťa sám. V prípadoch neúplných rodín sú tieto mnohokrát odkázané na finančnú pomoc druhého rodiča, ktorý ju zabezpečuje práve prostredníctvom tzv. minimálneho výživného. Neúplné rodiny sú najviac ohrozené chudobou. Potvrdzujú to výskumy. To znamená, že sú ohrozené samotné deti. Zákonné výživné však v mnohých prípadoch nepokrýva ani základné potreby dieťaťa, preto máme za to, že je potrebné výšku minimálneho výživného rodiča zvýšiť. Vzhľadom na to, čo som povedala, navrhujeme ako poslanci hnutia Obyčajní ľudia a nezávislé osobnosti upraviť túto výšku vyživovacej povinnosti a to tak, že každý rodič bez ohľadu na svoje schopnosti, možnosti a majetkové pomery je povinný plniť svoju vyživovaciu povinnosť v minimálnom rozsahu vo výške 50 % zo sumy životného minima, bolo by to v sume 45,53 eur mesačne. Dnes súčasne je to, v súčasnosti, pardon, je to len 30 % zo sumy životného minima. Návrh zákona vyvoláva pozitívne a zároveň aj negatívne sociálne vplyvy. Nemá vplyv na informatizáciu spoločnosti a na životné prostredie. Taktiež nepredpokladá žiadny vplyv na podnikateľské prostredie a hlavne nemá žiadny vplyv na rozpočet verejnej správy. Je v súlade, návrh zákona, s Ústavou Slovenskej republiky, ústavnými zákonmi a ostatnými všeobecne záväznými právnymi predpismi Slovenskej republiky, medzinárodnými zmluvami a inými medzinárodnými dokumentmi, ktorými je Slovenská republika viazaná, ako aj s právom Európskej únie.
Paška, Pavol, predseda NR SR (2013-10-24):
(Hlasovanie.) 141 prítomných, 61 za, 59 proti, 21 sa zdržalo. Ani tento návrh sme neschválili.
J. Vaľová, poslankyňa: (2007-09-04):
Chcela by som ešte povedať, že myslím si, že je známy fakt a som presvedčená o slovách pána ministra, že vláda si ctí slobodu prejavu, lebo sú tu aj slušní novinári, ktorí informujú pravdivo. A občania, nie politici, ale občania tohto štátu si zaslúžia, aby neboli zavádzaní. Aby sa vedeli spravodlivo orientovať nie tak, ako sa orientovali pri rôznych reklamách a ktoré brali smerodajne, pretože títo novinári sú povinní informovať spravodlivo. Je to úcta k občanom, vážení. A chcem ešte niečo povedať. Pán Frešo, buďte taký láskavý, buďte džentlmen, neskáčte mi do reči. Ste muž a už ako ženu by ste ma mohli trošku rešpektovať. Veľmi pekne vám za to ďakujem. A takisto by som chcela povedať, že my nenapádame všetky  médiá. Ja chcem jednu vec povedať, že regionálne médiá skutočne spravodlivo informujú a na to mi dal odpoveď jeden novinár, ktorého som sa minule pýtala. Povedal mi, pani poslankyňa, my medzi týmito ľuďmi žijeme, tí ľudia by nám to nikdy neodpustili. Sme s nimi blízko. A preto je veľmi ľahko z Bratislavy napísať o tom, že pán Kaliňák má rakovinu alebo neviem čo, keď nikdy toho novinára občania nestretnú a nikdy mu nemôžu povedať, že toto nie je pravda. Takže ctime  si slušných novinárov. Ďakujem. (Potlesk.)
Bastrnák, Tibor, poslanec NR SR (2017-05-10):
Ďakujem pekne za slovo. Chcel by som len pripomenúť a reagovať na rečníka, že podpora národnostných menšín, to nie je slabosť väčšinového národa. Práve naopak. Takisto tí ľudia, ktorí, alebo tí poslanci, ktorí podporia tento návrh, to neznamená, že nie sú dobrí vlastenci, ale práve naopak. A chcem ešte pripomenúť to, že občanmi Slovenskej republiky nie sú len Slováci, ale aj občania rôznych menšín, ktorí takisto tu pracujú, takisto odvádzajú dane. Takže preto si myslím, že mýlili ste sa. A tí, ktorí podporujú tento zákon a návrh, tí sú hrdí Slováci a takisto môžu patriť aj k menšinám. Ďakujem pekne.
Laurenčík, Milan, podpredseda NR SR (2021-12-10):
Vážené panie poslankyne, vážení páni poslanci, prajem vám krásny piatkový, pekný deň. Otváram dvanásty rokovací deň 51. schôdze Národnej rady Slovenskej republiky. Na dnešnom rokovacom dni o ospravedlnenie požiadali nasledujúci páni poslanci: Ján Ferenčák, Dušan Galis, Miriam Šuteková, Vojtech Tóth, Tomáš Valášek, Jana Vaľová a pán poslanec Viliam Zahorčák. Budeme pokračovať v prerušenej rozprave v druhom čítaní o vládnom návrhu zákona o kategorizácii ústavnej zdravotnej starostlivosti (tlač 706). Pán minister zdravotníctva Vladimír Lengvarský už zaujal miesto určené pre navrhovateľov, takisto aj pána, pani spoločná spravodajkyňa predsedníčka výboru pre zdravotníctvo pani poslankyňa Jana Bittó Cigániková určené miesto pre spravodajcu. Ďalším v poradí ústne prihlásených rečníkov je pán poslanec Juraj Šeliga, ktorého však v sále nevidím, preto stráca poradie. Ďalšou pani poslankyňou je pani poslankyňa Monika Kavecká, ktorú takisto v sále nevidím, stráca poradie. (Ruch v sále a zaznievanie gongu.) V rozprave teraz vystúpi pán poslanec Jozef Valocký a pripraví sa pani poslankyňa Anna Andrejuvová. Nech sa páči, pán poslanec, máte slovo. (Spoločná spravodajkyňa osloví rečníka pri pulte.) (Pokračovanie rokovania o vládnom návrhu zákona o kategorizácii ústavnej zdravotnej starostlivosti a o zmene a doplnení niektorých zákonov , tlač 706.)
Hrnčiar, Andrej, podpredseda NR SR (2019-06-18):
Dávam slovo spravodajcovi, ktorého určil navrhnutý gestorský výbor pre pôdohospodárstvo a životné prostredie, predsedovi tohto výboru poslancovi Petrovi Antalovi.
Danko, Andrej, predseda NR SR (2017-10-13):
Na vystúpenie pána poslanca dve faktické. Pani Dubačová faktická, no nie, procedurálny. Faktická poznámka. Tak pani poslankyňa Dubačová, nech sa páči. Faktická, tu, procedurálny zrušte. Dobre. Nech sa páči.
Pčolinský, Peter, podpredseda NR SR (2022-12-07):
Ďakujem. Dávam slovo spoločnému spravodajcovi z výboru pre hospodárske záležitosti poslancovi Petrovi Vonsovi, aby informoval Národnú radu o výsledku rokovania výborov o tomto návrhu zákona, aby odôvodnil návrh a stanovisko gestorského výboru.
K. Tóthová, poslankyňa: (2009-10-28):
Ďalej ste niekde povedali, že možno uložiť sankciu, ak som dobre rozumela, v prípade, ak už samosprávne orgány a tak ďalej. Pani poslankyňa, len čo je porušený zákon, je povinnosť uložiť sankciu. Právny štát stojí na zásade, že každé porušenie zákona má byť sankcionované a má byť vyvodená zodpovednosť. Pokiaľ ste spomenuli, že váš pozmeňujúci návrh umožní nakrúcať a propagovať, vysielať bondovky, nuž ja sa tomu veľmi neteším. Keď sa večer pozriete do televízie a prejdete viaceré stanice, tak všade je niečo o vražde, o znásilňovaní, o násilí. Je to neprijateľné.
Huba, Mikuláš, poslanec NR SR (2014-07-02):
Nevylučujem, že to pripravujú v niektorých krajinách mimoeurópskych, naozaj v krajinách, kde sú ja neviem veľké kontinentálne ľadovce a podobne, ale faktom je, a to som povedal aj v tom svojom vystúpení, že si viem predstaviť situácie, keď cezhranične je žiaduce pomôcť susednej krajine v nejakej kritickej situácii. A tam naozaj by aj zákon mal pamätať na takúto extrémnu situáciu. Ale aj tá by mala byť ošetrená striktne a čo najpresnejšie. Ale ak sa mám vrátiť ešte k tej tvojej otázke, ja myslím, že je to otázka času, kedy sa takpovediac z existenčných dôvodov budú musieť vypracovať nejaké regulatívy pre prevod vody medzi naozaj tými aridnými a čím ďalej, tým suchšími oblasťami a tými oblasťami, ktoré majú vody dostatok. Nakoniec možno sa to bude perspektívne týkať aj Slovenska, ale fakt je, a bolo to tu správne konštatované, pri všetkej úcte k našim hydrológom, hydrogeografom a podobne, naozaj tie bilančné veci nie sú zatiaľ tak dokonale spracované ani na Slovensku, aby sme si mohli dovoliť s čistým svedomím tu hovoriť, že máme tu takýto a takýto potenciál vody na vývoz, ktorý s čistým svedomím môžeme vyviezť už teraz, najmä keď, a zase len budem opakovať predrečníkov, máme tu celý rad oblastí na Slovensku, ktoré trpia deficitom vody. Čiže ak majú byť nejaké presuny vody, tak treba rozhodne prednostne zásobovať Slovensko kvalitnou pitnou vodou, čo nie je súčasný stav zatiaľ ešte a stav, ktorý teda sme povinní dosiahnuť, a potom v nejakej ťažko odhadnuteľnej budúcnosti prípadne uvažovať o nejakom exporte vody. Ja sa ale obávam, že ak ten trend znečisťovania vody a nakoniec aj úbytku zásob bude pokračovať tak, ako pokračuje, potom k tomu ani nikdy nedôjde, možno dokonca Slovensko bude aj deficitná oblasť.
Laššáková, Jana, podpredsedníčka NR SR (2013-09-18):
Člena klubu KDH som povedala. Ste člen klubu KDH, nie?
Danko, Andrej, podpredseda NR SR (2024-10-23):
Poslanec Pročko.
Pellegrini, Peter, predseda NR SR (2024-02-27):
Prezentujme sa a hlasujme o tomto návrhu prerokovať tento návrh v druhom čítaní. (Hlasovanie.) Prítomných 142 poslancov, za 46, proti 5, zdržalo sa 90, nehlasoval 1. Tento návrh sme neschválili . Pán poslanec, teraz, prosím, uveďte hlasovanie v prvom čítaní o návrhu skupiny poslancov na vydanie zákona, ktorým sa mení a dopĺňa zákon č. 350/96 Z. z. o rokovacom poriadku Národnej rady, tlač 165, bod 69 schváleného programu. (Hlasovanie v prvom čítaní o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov , tlač 165.)
Susko, Boris, poslanec NR SR (2020-04-29):
Ďakujem pekne za slovo. Vážený pán podpredseda, vážená pani ministerka, vážené kolegyne, kolegovia, veľmi krátko. Sme v prvom čítaní, ja som nechcel porušovať rokovací poriadok a nechcel som o tom hovoriť pri skrátenom legislatívnom konaní. Aby ste mali predstavu, o čom hovorím. V bode 2 tohto návrhu sa hovorí, že sa dopĺňa zákon: „Zasadnutia Súdnej rady môžu prebiehať aj s využitím technického prostriedku na prenos obrazu a zvuku“. Bodka, to je všetko. Ja apelujem na pani ministerku, aby sme v druhom čítaní, teda aby pani ministerka možno s príslušnými poslancami v druhom čítaní zvážila, či sa táto právna úprava viac detailne nerozoberie a nedoupravuje tak, ako sme to spravili pri hlasovaniach samosprávnych, územných samospráv. Pretože treba si uvedomiť, že Súdna rada rozhoduje naozaj vo vážnych otázkach, ktoré môžu mať konštitutívny charakter, ktoré môžu sa týkať personálnych otázok jednotlivých sudcov a podobne, a nechávať to celé na úpravu rokovacieho poriadku samotnej Súdnej rady, si myslím, že nie je správne a tie základné princípy a mantinely, najmä ak sa napríklad preruší spojenie pri hlasovaní alebo ďalšie veci, ktoré naozaj môžu, môžu vyplynúť z takéhoto prenosu povedzme videokonferencie alebo podobne, by mali byť upravené, by mali byť upravené zákonom. Samozrejme, s tým ďalej, čo som povedal v skrátenom legislatívnom konaní, to platí naďalej. Ďakujem pekne.
Čepček, Martin, poslanec NR SR (2020-07-10):
Ďakujem. Ja podporím akýkoľvek návrh zákona, ktorý zlepší súčasný stav. Je mi však ľúto, že za obdobie, čo tu sedíme, zomrie každý deň 20 detí. Určite som za prísnejšiu legislatívu, ako je tento návrh zákona. Hlavne kvôli tomu, že mám osobnú skúsenosť. Vôbec som nemusel mať môjho najstaršieho 13-ročného syna, ktorého nám genetici odporúčali, aby sme ho dali preč, lebo bola tam nejaká mizivá pravdepodobnosť, že bude mať Downov syndróm. My sme sa s manželkou rozhodli, že to nespravíme. A dnes môj syn má 13 rokov, má, ešte nemal dvojku na vysvedčení, chodí na osemročné gymnázium a hrá na klavír. To znamená, vidíte, čo všetko môže spôsobiť potrat, ak by sme boli slabí a neodolali, toto by sa kľudne mohlo stať. Ďakujem.
Ďuriš Nicholsonová, Lucia, podpredsedníčka NR SR (2018-06-14):
Teraz dávam slovo spravodajcovi, ktorého určil navrhnutý gestorský ústavnoprávny výbor, poslancovi Jozefovi Ježíkovi. Nech sa páči.
Kozelová, Monika, poslankyňa NR SR (2021-05-03):
Ja sa chcem pripojiť ku kolegovi Čekovskému, tiež vám ďakujem za to, že ste naozaj veľmi konkrétne vstúpili práve do... aj do tej časti kultúry. Ja len chcem povedať, že to dotkli ste sa pamiatok, čo je teda moja srdcová záležitosť, musím povedať, len vám chcem povedať, že za posledné obdobie a posledné roky vznikli také obrovské zásahy do zákonov o pamiatkach, že sme povolili neodbornosti, aby nám vstúpila do, do opráv, do opráv napríklad oltára Majstra Pavla, inak by nebol, nebol, inak by sa nemohlo stať, aby skutočne verejné obstarávanie na reko... na reštaurovanie oltára Majstra Pavla, čo je, čo považujem za jednu z našich najhlavnejších pamiatok, aby, aby zvíťazila advokátska kancelária, prosím vás, viete. To je, to sú také veci, obávam sa, že práve cez zákon o ochrane pamiatok sme zdegradovali absolútne povolanie reštaurátor, to sú veci, ktoré, ktoré treba napraviť, kde sa treba vrátiť tam, kde sme boli predtým. Slovensko vždy malo najlepších reštaurátorov v Európe, k nám sa chodili učiť skutočne mnohí reštaurátori z mnohých krajín. Ja by som bola naozaj veľmi rada, aby sme sa vrátili tam, kde sme boli. Spomeňme si na keltské osídlenie na hrade, to je totálne zničené len kvôli tomu, že sme tam postavili nejaké nezmyselné garáže, do ktorých aj tak nikto nechodí parkovať, je tam obsadenosť asi 20 áut denne. Takže to sú úplné, úplne šialené veci. Ja som rada, že sa pamiatkam konečne niekto venuje, nejaká vláda venuje, pretože pre mňa to bolo nepredstaviteľné, aby, aby sme to nechali v takom stave, v akom to je. Ja sa teším a na to... (Prerušené vystúpenie časomerom.)
Figeľ, Ján, podpredseda NR SR (2014-12-10):
Ďakujem pekne. Nech sa páči, pán spravodajca, chcete sa vyjadriť? (Reakcia spravodajcu.) Prerušujem rokovanie o tomto bode programu. Teraz nasleduje rokovanie o bodoch 81 a 113 schváleného programu, ku ktorým bude podľa dohody zlúčená rozprava, tak ako sme to odsúhlasili pri rokovaní, pričom prvým bodom je prvé čítanie o návrhu poslancov Národnej rady Slovenskej republiky Martina Poliačika a Lucie Nicholsonovej na vydanie zákona, ktorým sa mení a dopĺňa zákon č. 40/1964 Zb. Občiansky zákonník v znení neskorších predpisov . Návrh zákona má tlač 1247 a návrh na jeho pridelenie do výborov je v rozhodnutí č. 1256. Druhým bodom potom je prvé čítanie o návrhu poslancov Národnej rady Slovenskej republiky Martina Poliačika a Lucie Nicholsonovej na vydanie zákona, ktorým sa mení a dopĺňa zákon č. 282/2002 Z. z., ktorým sa upravujú niektoré podmienky držania psov v znení zákona č. 102/2010 Z. z. a ktorým sa mení a dopĺňa zákon č. 39/2007 Z. z. o veterinárnej starostlivosti v znení neskorších predpisov . Tento návrh zákona má tlač 1301 a návrh na jeho pridelenie do výborov je v rozhodnutí č. 1305. Teraz dávam slovo pánovi poslancovi Martinovi Poliačikovi, aby obidva návrhy zákonov uviedol.
Grendel, Gábor, podpredseda NR SR (2022-10-20):
Otázka č. 6 je od pána poslanca Branislava Gröhlinga na pána ministra školstva, vedy, výskumu a športu Jána Horeckého a znie: „Vážený pán minister, aké aktivity vyvinie ministerstvo školstva, aby predišlo radikalizácii mládeže a dosiahlo, zlepšilo povedomie mladých ľudí v oblasti tolerancie či v oblasti práv a postavenia sexuálnych menšín?“
Holečková, Martina, poslankyňa NR SR (2024-01-11):
Ďakujem veľmi pekne. A ja musím povedať, že posledné dni často aj, aj od novinárov, ale aj teda z úst koaličných politikov počuť takú výtku, že opoziční politici tuná diskutujú veľmi prázdno, bez odbornosti, nevyjadrujú sa k predloženým veciam. Ja musím povedať, že keď si dneska niekto vypočuje príspevok pána Dostála, za ktorý mu naozaj ďakujem, tak nikto nemôže povedať, že sa nevyjadrujeme k tomu, čo je predložené. Veľmi jasne pomenoval, prečo je skrátené legislatívne konanie zlé, prečo deformuje zákony, prečo vôbec deformuje spoločnosť. Na druhej strane chcem ešte povedať, že ja som naozaj zhrozená čím ďalej tým viac. Tuná síce pán kolega odišiel Dvořák, teda hovoril, že on má nádej že sa dopracujeme k štandardnému legislatívnemu procesu. Ja už dneska som dostala otázku, čo hovorí na to, že pán minister práce, sociálnych vecí Erik Tomáš dnes sa vyjadril, teda že ide robiť zmeny, čo sa týka odchodu skoršieho do dôchodku a opäť v skrátenom legislatívnom konaní, dámy a páni. Takže asi sa mi nedočkáme toho štandardného legislatívneho procesu. Pričom ale povie, že naozaj treba upraviť ten skorší odchod do dôchodku, že tam pome sa o tom rozprávať, no ale zase to bude bez diskusie, dámy a páni, tak ja neviem presne, ako ďalej bude tento parlament a vôbec celé Slovensko fungovať a či my tu vôbec sme potrební a či vládna koalícia chce počúvať opozičných politikov, ktorí naozaj sú hlasom ľudí, ktorí ich volili. A veď si to povedzme otvorene, tie počty tu máme 71 ku 79... (Prerušenie vystúpenia časomerom. Potlesk.)
Laššáková, Jana, podpredsedníčka NR SR (2012-12-17):
Pán spravodajca, zaujmite miesto určené pre spravodajcov. Otváram rozpravu o tomto bode programu. Nemám žiadnu písomnú prihlášku. Hlási sa niekto do rozpravy ústne? Nie je tomu tak. Vyhlasujem rozpravu za skončenú. Prerušujem rokovanie o tomto bode programu. Pristúpime k prvému čítaniu o vládnom návrhu zákona o pôsobnosti orgánov Slovenskej republiky pri zabezpečovaní rozpočtovej zodpovednosti v Európskej únii a o zmene a doplnení zákona č. 386/2002 Z. z. o Štátnej pokladnici a o zmene a doplnení niektorých zákonov v znení neskorších predpisov. (Rokovanie o vládnom návrhu zákona o pôsobnosti orgánov Slovenskej republiky pri zabezpečovaní rozpočtovej zodpovednosti v Európskej únii a o zmene a doplnení zákona č. 386/2002 Z. z. o štátnom dlhu a štátnych zárukách a ktorým sa dopĺňa zákon č. 291/2002 Z. z. o Štátnej pokladnici a o zmene a doplnení niektorých zákonov v znení neskorších predpisov, tlač 287.) Vládny návrh zákona má parlamentnú tlač 287. Návrh na jeho prerokovanie výborom je v rozhodnutí 277. Prosím podpredsedu vlády a ministra financií Petra Kažimíra, aby vládny návrh zákona uviedol. Nech sa páči, pán minister.
M. Hort, podpredseda NR SR: (2007-10-16):
Ďalej s faktickou poznámkou, pán poslanec Dušan Jarjabek.
Lipšic, Daniel, poslanec NR SR (2015-12-11):
Ja by som mal len takú prosbu procedurálnu na vás, pán predseda. Nie je to prvýkrát, keď v tejto snemovni zaznievajú buď citácie z anonymných, alebo fejk proste rôznych blogov, stránok. Teraz to zaznelo znovu, pán poslanec Záhumenský. Ja si myslím, že každý môže tu rozprávať v princípe, čo chce, a nech to hovorí za seba. Ale citovať anonymné veci, fejk veci pod fejk menami, sa mi zdá, že je pod úroveň tohto parlamentu. Ak to je naozaj podpísané reálnym človekom, nech každý cituje, čo chce, ale to sa mi zdá, že už je taká, už to zaznelo pri odvolávaní pána predsedu Pašku, v tom čase tam niektorí ďalší citovali, ale... (Prerušenie vystúpenia predsedajúcim.)
A. Danko, poslanec: (2003-04-23):
Cieľom predkladaného zákona je vrátiť územnej samospráve kompetenciu vydávať rybárske lístky, t. j. mestám a obciam a v mestách Košice a Bratislava ich mestským častiam. Aj napriek prebiehajúcej reforme verejnej správy zákonom 139 z 15. februára 2002 prešla pôsobnosť vydávať rybárske lístky z obcí na okresné úrady bez bližšieho odôvodnenia. Keďže sme presvedčení o tom, že ide o anachronizmus právnej úpravy, ktorý presúva výkon tejto činnosti opačným smerom, myslíme si, že nakoľko deklarujeme proces decentralizácie verejnej správy, navrhujeme, aby obce v rámci preneseného výkonu štátnej správy znova prebrali túto kompetenciu. Nebudem viac hovoriť, máte pred sebou dôvodovú správu. Ja vás chcem len naozaj poprosiť, vážené kolegyne, vážení kolegovia, aby ste podporili to, aby tento zákon postúpil do druhého čítania. Myslím si, že obce a mestá si vykonávali túto kompetenciu zodpovedne od roku 1992 až do roku 2002. Ďakujem pekne.
Mazurek, Milan, poslanec NR SR (2018-09-17):
Ďakujem za slovo. Tak, Jano, kolega, dobre si to povedal. Je to také vcelku zaujímavé, keď tu chcú ten vražedný kokteil reálne zaviesť, lebo vieme, že či už v Islamskom štáte alebo v takej Saudskej Arábii, ktorá je veľký spojenec našich liberálnych kolegov a ich milovaných štátov ako USA a Izrael, k homosexuálom pristupujú veľmi zvláštnym spôsobom. Nazvime to takto, keď ich, nechceme hovoriť o nejakých krutostiach a krvilačných masakroch. No, pani Cigániková, ja sa priznám, že mňa, ja som mal chvíľkovú zástavu srdca, keď som vás počúval, ja som neveril vlastným očiam, nechápal vlastným ušiam, predom vás, opravím, potom vám poviem. Ten štadión je vo Švédsku aj tieto úchylné veci sú vo Švédsku. V Nemecku to možno ešte nie je také, aj keď si nie som si istý, vo Švédsku sú už na inom leveli. No vy ste sa pýtali, že napríklad, v čom je problém, keď je niekto pes, keď si niekto myslí, že je mačka a chodí po štyroch po uliciach, že v čom je taký problém. No, problém je základný v tom, že celý ten národ, tá kultúra, tie hodnoty, ktoré boli tisícročiami budované, chránené a jednoducho pestované a proste šľachtené, týmto v podstate zanikajú. Nielenže spoločnosť sa rozkladá na tzv. atomizované jednotky ľudí, ktorí nemajú vzťah k ničomu, k žiadnej identite, k žiadnej, k žiadnemu národu, k žiadnej viere, tak tieto úchylné rozvratné zvrátenosti ešte len podporujú ten proces, ktorý je niekoho agendou a ktorý v konečnom dôsledku bude mať za cieľ úplné zaplavenie našich štátov. Tam nejde o toho posledného hlupáka, blázna, ktorý chce po štyroch chodiť po uliciach a hovoriť si, že je pes, ale ide o to, aký dôsledok v konečnom, aký bude konečný dôsledok akceptácie týchto zvráteností ako niečo neškodné, že ten národ jednoducho zaplavia, či už Afričania, či už Arabi a už tu nebude nič, čo ten národ pôvodný tvorilo. A presne to v tom Švédsku reálne vidíte, tieto také perly, že niekto sa oženil s lustrom a podobne, to, to už sú naozaj len perly, ten skutočný dôsledok je ďaleko, ďaleko horší. No a na pani Blahovú, už asi nemám čas, ale keď sa svet vyvíja podľa vás pozitívnym smerom, tak to mi je ľúto.
Grendel, Gábor, podpredseda NR SR (2021-07-23):
Pán poslanec Marek Kotleba.
Grendel, Gábor, podpredseda NR SR (2021-12-14):
Kolegyne, kolegovia, z dôvodu, že ešte jeden z gestorských výborov zasadá, dávam 15-minútovú prestávku do 14.18, kedy vás budem opäť informovať o ďalšom priebehu. (Prestávka.)
Ľ. Martinák, poslanec: (2007-10-29):
Ohľadom tejto veci chcem ešte jednu otázku pripomenúť. Z pohľadu tohto bežného a nie jediného občana nášho Slovenska, aký malo význam vytvorenie takého množstva zdravotných poisťovní za vášho vládnutia? Dúfam, že moju poznámku nechápete ako populizmus. A ja pevne verím, že tieto časy sú už a budú za nami. Ďakujem.
Grendel, Gábor, podpredseda NR SR (2021-11-10):
Pán poslanec Eduard Kočiš.
Sulík, Richard, predseda NR SR (2011-07-01):
Ďakujem. Ďakujem aj ja za ten všeobecný súhlas. Myslím si, že je dobre takúto diskusiu nepretrhnúť. No k tomu robeniu bu-bu-bu. Pán minister financií vyčíslil, že nárast úrokových sadzieb o jedno jediné percento spôsobí vyššie náklady o 2,6 mld. eur za desať rokov. Nerozumiem, prečo to treba takto sčítať práve na desať rokov, poťažne keď naozaj chceme maľovať čerta na stenu, môžeme to sčítať aj na sto rokov. Ale ide o niečo iné. Nie je to nárast o jedno jediné percento. Je to nárast o jeden percentuálny bod. Čiže keď máme povedzme 4 % nejakú sadzbu, za ktorú sa Slovensko financuje, a predpokladám bol, to percentuálny bod, tak nárast zo štyri na päť nie je o jedno jediné percento, ale o jeden percentuálny bod. Inými slovami, je to nárast o 25 %. Čiže, dobre, môžu úroky stúpnuť o 25 %, samozrejme, tam budú aj iné vplyvy. Väčšinou to Grécko zas nie je až taký veľký vplyv v európskej ekonomike. Hospodárstvo Grécka je stotina celého hospodárstva Európskej únie. Čiže presne toto sú tie reči, ktoré pokladám za maľovanie čerta na stenu. Tá druhá vec je, že teda veď Slovensko tam ide už len s takým maličkým podielom. No ale keď to chceme takto úplne bagatelizovať, tak potom načo tam vôbec ide, načo tam vôbec musia dávať krajiny opäť peniaze slovenských daňovníkov? Veď nech si to Gréci vyskladajú z nejakého predĺženia splatnosti. Z Medzinárodného menového fondu sa dajú peniaze požiadať aj bez toho, že by museli platiť členské štáty Európskej únie, a takisto z privatizácie. Tak veď nech si tie problémy riešia. Bude určite vyšší tlak na riešenie ich problémov. Ďakujem.
Hrnčiar, Andrej, podpredseda NR SR (2018-02-01):
Pán poslanec Dostál.
Figeľ, Ján, podpredseda NR SR (2012-11-30):
S reakciou na faktické, nech sa páči, Jozef Viskupič.
Laurenčík, Milan, podpredseda NR SR (2021-12-14):
Ďakujem. Na vaše vystúpenie evidujem osem faktických poznámok. Končím možnosť prihlásiť sa. Osem či deväť? Deväť faktických poznámok. Prvý vystúpi pán poslanec Filip Kuffa, nech sa páči.
Vaľová, Jana, poslankyňa NR SR (2015-11-11):
Vážený pán minister, už je asi pokročilá hodina, ale ja s úžasom tu počúvam pána Zajaca lebo ja mám taký pocit, že pán Zajac s tým, že je východniar, sa cíti tak, že k vám musí prehovoriť, keďže ste minister z východu. Pán poslanec, to snáď nemyslíte vážne, čo rozprávate? Ako budeme vracať tie finančné vratky tým, čo kúria drevom, alebo ako ich budeme vracať tým, čo kúria elektrinou? Veď predsa takíto neplatia preddavky a neplatia ten plyn., takže ako im chcete, z čoho im chcete tp vracať. Veď ja keď to tak pochopím, tak asi platím za plyn ročne a na konci sa mi niečo vráti, pretože sa buď vyjednala lepšia tá cena alebo podobne. To je tak, ako keby som ja povedala: „Vráťte mi vratku za elektrinu, ktorú nevyrábam, ale snažím sa.“ Pán Zajac, snáď nemyslíte vážne toto, čo rozprávate. To je tak, ako tí majú dostať vratku za lieky, pretože prekročili príslušný limit, dostanú aj vratku za lieky tí, ktorí nikdy lieky nepoužili. Tak asi tí, čo platia za plyn, asi niečo tomto štátu odviedli, zaplatili za ten plyn, zaplatili zaň preddavky, pričom sa im vráti z toho, čo sa teda ušetrilo. No normálne ste ma pobavili a poviem vám pravdu, že naozaj vy ste moderný východniar. Týmto, čo ste povedali, vy ste moderný východniar, pretože chcete to vracať aj tým, čo nikdy preddavok nedali a nič si nezaplatili. Vy ste naozaj moderný východniar. Ďakujem pekne.
Kuffa, Štefan, poslanec NR SR (2014-10-16):
No, chrániť pamiatky bezpochyby by sme mali. Ja budem reagovať na predrečníka, aj keď prerokúvame zákon o strelných zbraniach, ale všetko so všetkým súvisí. A, pán minister, keď ste sa vrátili, tak vám len poviem, že rozšírte to aj na sečné a bodné zbrane, lebo aj tie možnože sa tam nájdu na tom Hrade. To hovorím tak humorne. Ale naozaj, garáže, že by boli uprednostnené pred takou historickou kultúrnou pamiatkou, ktoré tuto bolo odprezentované, tak myslím si, že všade vo svete naozaj všetko ostatné ustúpi a tú históriu si chránia. Keď mám možnosť sa pozrieť ako po Európe, tak tieto pamiatky sú chránené, či stará židovská synagóga, keď si tak spomínam to, v Marburgu, tak je krásne v takej sklenenej, presklenenej stavbe. Máte možnosť sa prísť tam k nej pozrieť. Určite nie je to správne, ak by garáže, hej, na úkor garáží by sme mali zničiť takú kultúrnu pamiatku, ktorá tu bola spomínaná. To by bolo všetko.
Kollár Boris, predseda NR SR (2022-03-23):
Otváram rozpravu v rámci tohto čítania. Hlási sa niekto do rozpravy? Ak nie, vyhlasujem rozpravu za skončenú. Pristúpime k hlasovaniu o návrhu zákona ako celku. Pán spoločný spravodajca, prosím, uveďte odporúčanie gestorského výboru.
Gabániová, Darina, poslankyňa NR SR (2011-07-06):
Ďakujem. Pán minister, ja som vystúpila k tomuto návrhu zákona, ale v priebehu diskusie musím doplniť pána poslanca Lazára, že teším sa, áno, že u nás sú také lacné a dostupné lieky. A mojou vrúcnou túžbou je, aby každá klinická jednotka bola vyliečená s použitím postupov a terapeutík bez participácie pacienta. A aby ste vylobovali u zdravotných poisťovní, vaše rady a komisie, takú cenu lieku, aby bola plne hradená poisťovňou, a všetkých pomôcok a dietetických potravín. Ale by ma zaujímalo, jedna vec, že kto bude preberať zodpovednosť za liečebný proces, keď v podstate človek za prepážkou v lekárni rozhoduje o tom, čo si zoberie pacient domov a čo bude užívať. Keď vyvstanuli tu pochybnosti, či bude ten človek za prepážkou, ten lekárnik dostatočne erudovaný, lebo sa naňho prenášajú kompetencie, ktorými skutočne a zručne bude môcť v podstate disponovať len fakticky klinický farmakológ, keďže ten potom je schopný riadiť farmakologickú liečbu. Takže, viete, ja sa obávam, že príliš veľa liekov na trhu s tou istou liečebnou látkou nie je rozumné. Na našom trhu nemôže byť najlacnejší dostupný liek, ktorý lieči, ten, ktorý je drahý, tak ako v porovnateľných krajinách, keďže sme jedna z posledných, z najnižších, z krajín z Európskej únie s najnižším príjmom občana. A pritom predsa z ústavy máme právo... (Prerušenie vystúpenia časomerom.)
Paška, Pavol, predseda NR SR (2012-12-05):
Ďakujem. Pán spravodajca, chcete reagovať? (Reakcia spravodajcu.) Dobre. Dámy a páni, budeme teraz hlasovať o prerokovaných bodoch. Ako o prvom budeme hlasovať o návrhu, ktorý prešiel opakovanou rozpravou. Pán poslanec Demian, nech sa páči.
Blanár, Juraj, podpredseda NR SR (2023-03-21):
Pán poslanec Schlosár, môžete reagovať na faktické poznámky.
Blanár, Juraj, podpredseda NR SR (2022-11-15):
Pán posla... pani poslankyňa Denisa Saková s faktickou poznámkou.
B. Bugár, podpredseda NR SR: (2004-10-26):
Zs. Komlósy, poslanec: Ďakujem pekne, pán predsedajúci. Vážený predsedajúci, vážený podpredseda vlády, kolegyne, kolegovia, dovoľte mi, aby som v súlade s rokovacím poriadku predniesol spoločnú správu výborov k vládnemu návrhu zákona, ktorým sa mení a dopĺňa zákon č. 566/2001 Z. z. o cenných papieroch a investičných službách a o zmene a doplnení niektorých zákonov. Národná rada Slovenskej republiky svojím uznesením č. 1135 zo 7. septembra 2004 pridelila  predmetný vládny návrh zákona týmto výborom Národnej rady Slovenskej republiky: Výboru Národnej rady Slovenskej republiky pre financie, rozpočet a menu, ústavnoprávnemu výboru, výboru pre hospodárstvo, privatizáciu a podnikanie a výboru pre pôdohospodárstvo. Uvedené výbory prerokovali predmetný návrh zákona v stanovenej lehote. Gestorský výbor nedostal do začatia rokovania o tomto vládnom návrhu zákona stanoviská poslancov Národnej rady podané v súlade s § 85 ods. 2 zákona o rokovacom poriadku. K predmetnému návrhu zákona zaujali výbory tieto stanoviská. Výbor Národnej rady Slovenskej republiky pre pôdohospodárstvo uznesením č. 247 zo dňa 5. októbra 2004 prijal uznesenie, kde odporúča návrh zákona schváliť. Výbory pre financie, rozpočet a menu a pre hospodárstvo, privatizáciu a podnikanie prijali uznesenie, kde odporúčajú schváliť predmetný návrh zákona s pozmeňujúcimi a doplňujúcimi návrhmi. Ústavnoprávny výbor neprijal platné uznesenie, nakoľko návrh uznesenia nezískal podporu potrebnej nadpolovičnej väčšiny prítomných poslancov. K spoločnej správe v časti IV máme spolu 41 pozmeňujúcich a doplňujúcich návrhov aj s odporúčaním gestorského výboru schváliť alebo neschváliť ich. Máte to v písomnej forme v tlači 771a. Gestorský výbor svojím uznesením tento vládny návrh zákona odporúča schváliť s pozmeňujúcimi a doplňujúcimi návrhmi. Ďakujem pekne, pán predsedajúci, môžete otvoriť rozpravu.
Ďuriš Nicholsonová, Lucia, podpredsedníčka NR SR (2017-10-12):
Pán poslanec Heger, s faktickou poznámkou.
P. Paška, predseda NR SR: (2008-09-11):
(Hlasovanie.) 128 prítomných, 105 za, 1 proti, 21 sa zdržalo, 1 nehlasoval. Konštatujem, že sme návrh pridelili do výborov a určili lehoty na prerokovanie. Pán poslanec Madej bude ako určený spravodajca uvádzať v prvom čítaní hlasovanie o vládnom návrhu zákona, ktorým sa mení a dopĺňa zákon č. 553/2003 Z. z. o odmeňovaní niektorých zamestnancov pri výkone práce vo verejnom záujme a zmene a doplnení niektorých zákonov. (Vládny návrh zákona, ktorým sa mení a dopĺňa zákon č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení neskorších predpisov a ktorým sa mení a dopĺňa zákon Národnej rady Slovenskej republiky č. 152/1994 Z. z. o sociálnom fonde a o zmene a doplnení zákona č. 286/1992 Zb. o daniach z príjmov v znení neskorších predpisov v znení neskorších predpisov.) Máte slovo, pán spravodajca.
Glváč, Martin, podpredseda NR SR (2019-05-09):
Pani poslankyňa Zimenová.
Hrnčiar, Andrej, podpredseda NR SR (2019-09-18):
Otváram rozpravu. Do rozpravy som dostal jednu písomnú prihlášku, od pána poslanca Zsolta Simona, ale o slovo požiadala predkladateľka. Nech sa páči.
Šipoš, Michal, poslanec NR SR (2024-01-16):
Ďakujem pekne. Pán, vážený pán predseda parlamentu, chcem vás opätovne vyzvať, aby ste nedali hlasovať o kompetenčnom zákone skôr, ako bude poslancom doručené stanovisko Rady pre rozpočtovú zodpovednosť. Postup, ktorý ste zvolili, je v zmysle judikatúry Ústavného súdu porušením čl. 55a ústavy o rozpočtovej zodpovednosti a ignorovaním postavenia a úlohy gestorského výboru v legislatívnom procese. Ďakujem. (Potlesk.)
Blanár, Juraj, podpredseda NR SR (2021-04-01):
Príjemné dobré ráno, vážené pani poslankyne, páni poslanci, otváram siedmy rokovací deň 25. schôdze Národnej rady Slovenskej republiky. Na dnešnom rokovacom dni o ospravedlnenie požiadali títo páni poslanci: pán poslanec Baláž, Baránik, Blcháč, pani poslankyňa Brisudová, pán poslanec Bubnár, Drdul, Faič, Ferenčák, Galis, pani poslankyňa Laššáková, Pčolinská, pán poslanec Žiga a pán poslanec Tóth. O ospravedlnenie neúčasti z dôvodu práceneschopnosti požiadali, alebo požiadal o ospravedlnenie pán poslanec Ján Kerekréti. Toľko na úvod dnešného rokovacieho dňa, povinné obligatórne informácie. A teraz poprosím povereného overovateľa Mariána Viskupiča, aby oznámil výsledky hlasovania o návrhu na voľbu členov Rady Rozhlasu a televízie Slovenska (tlač 399), najskôr za oblasť rozhlasového vysielania. Nech sa páči.
Hrnčiar, Andrej, podpredseda NR SR (2019-05-10):
Prosím, prezentujme sa a hlasujme. (Hlasovanie.) Prítomných 140, za 101, proti 17, zdržalo sa 21, nehlasoval 1. Sme v treťom čítaní. Otváram rozpravu v rámci tretieho čítania. Končím možnosť nahlásiť sa do rozpravy. Nech sa páči.
Hrnčiar, Andrej, podpredseda NR SR (2019-11-28):
Prosím, prezentujme sa a hlasujme. (Hlasovanie.) Prítomných 129, za 75, proti 17, zdržalo sa 31, nehlasovali 6. Konštatujem, že sme v treťom čítaní . Otváram rozpravu v rámci tretieho čítania. Hlási sa niekto do rozpravy? Nikto. Vyhlasujem rozpravu za skončenú.
Budaj, Ján, poslanec NR SR (2019-03-28):
Ďakujem. Neviem, prečo by sme o tom nehovorili, predkladatelia využívajú túto dôležitú spoločenskú tému na posledný zúfalý pokus nahnať hlasy jednému z kandidátov v prezidentských voľbách. Zahrávate sa s vecami, ktorým, kde rátate. (Reakcia z pléna.) On o tom, on o tom hovoril v úvode. (Prerušenie vystúpenia predsedajúcou.)
Sulík, Richard, predseda NR SR (2010-08-11):
No nevravím, že táto vláda ako jediná podľahla tlaku z Bruselu a ja do tých reaktorov, priznám sa, že príliš nevidím, ale áno, kľudne priznám, že teda je možné, že aj tam vtedy tá vláda podľahla a zrejme nájdeme ešte dosť veľa iných príkladov, kedy slovenská vláda podľahla tlaku z Bruselu a to nemení nič na fakte, že aj táto vláda podľahla. Na pána Maďariča a na pána Ondruša by som chcel reagovať tak, že my, samozrejme, teraz môžeme čakať, vravíte, že nedáme tým chudákom Grékom, teda ani len možnosť ukázať, či vedia šetriť. No nedáme im, lebo nás to bude stáť 800 mil. eur. Ja si myslím, to je škoda za to zisťovať, že či dokážu alebo nedokážu šetriť, ale za posledných tridsať rokov, keď sa pozrieme späť, vieme, že nedokázali šetriť. A preto tá pravdepodobnosť je nízka. A možno, že dokážu šetriť, ja im to teda želám, aby dokázali šetriť, ale mne osobne je slovenských 800 mil. eur, keď ostane doma, použije sa na zmysluplnejšie veci, tak je mi to prednejšie ako za 800 mil. eur zisťovať, že teda či tí Gréci dokázali alebo nedokázali šetriť. Čo sa týka obvinenia národnoštátnych záujmov, áno, máte pravdu. Ja si myslím, aj ostatní lídri Európskej únie konali proti národnoštátnym záujmom a váš predseda Robert Fico konal tak isto proti národnoštátnym záujmom. Je to táto vláda, ktorá naberie odvahu a bude konať v súlade s tými národnoštátnymi záujmami. Čo ste vraveli vy, pán Ondruš, že teda vláda to nejako alibisticky posúva na parlament a tak ďalej, pokiaľ ja viem, tak vláda vyslovila nesúhlas a parlament musí sa k tomu vyjadriť, ale pokiaľ na tomto má stroskotať debata, no tak beriem späť tvrdenie, teda že vláda nabrala odvahu, ale naďalej platí, že tento parlament naberie odvahu. Posledná vec, ktorú by som chcel, aha nie, tak už nič, tak ďakujem vám pekne.
P. Paška, predseda NR SR: (2009-04-15):
(Hlasovanie.) 141 prítomných, 82 za, 14 proti, 44 sa zdržalo, 1 nehlasoval. Návrh sme postúpili do druhého čítania.
Laššáková, Jana, podpredsedníčka NR SR (2014-11-09):
Pán poslanec Jasaň.
Verešová, Anna, poslankyňa NR SR (2019-04-02):
Ďakujem za slovo. Vážení kolegovia, vážené kolegyne, vážený pán predseda, dovoľte mi predložiť návrh zákona, ktorým sa mení a dopĺňa zákon o hazardných hrách. Cieľom tohto návrhu je umožniť obciam prijať všeobecne záväzné nariadenie, ktorým zakážu hazardné hry na svojom území, a to bez predchádzajúcej povinnosti občanov obce predložiť petíciu, ktorou by sa takéhoto zákazu z dôvodu porušovania verejného poriadku v súvislosti s hraním hazardných hier dožadovali. Návrh zákona nemá vplyv na rozpočet verejnej správy. Má pozitívne sociálne vplyvy. Navrhuje sa účinnosť od 1. júla 2019. Zatiaľ toľko z mojej strany a prihlasujem sa do rozpravy.
K. Sárközy, poslankyňa: (2008-10-23):
A pani poslankyňa Tóthová, hovoríme o tom, že sme v druhom čítaní, hovoríme o tom, teda nemôžem hovoriť o paragrafoch, pretože tento zákon hovorí o tom, o ničom inom, len o tom, že na polroka otvoríme druhý pilier. A pani poslankyňa, no ja nie som „dívenka na všechno“ ako vy, takže paragrafové znenie – ja nemám právnické vzdelanie, ja sa vyjadrujem k tým veciam, ktorým rozumiem, ale v žiadnom prípade nechcem byť „dívenka na všechno“. Ďakujem.
Laššáková, Jana, podpredsedníčka NR SR (2012-06-21):
Pán poslanec Viskupič s reakciou na faktické poznámky.
Sulík, Richard, predseda NR SR (2011-06-02):
Dámy a páni, pokračujeme v rozprave, ktorá je už otvorená. Sú písomne prihlásení dvaja rečníci. Poprosím pána poslanca Galbavého. Nech sa páči, máte slovo. (Pokračovanie v rokovaní o návrhu poslancov Národnej rady Slovenskej republiky Jany Žitňanskej, Radoslava Procházku a Pavla Hrušovského na vydanie zákona, ktorým sa mení a dopĺňa zákon č. 171/2005 Z. z. o hazardných hrách a o zmene a doplnení niektorých zákonov v znení neskorších predpisov a o doplnení zákona Slovenskej národnej rady č. 369/1990 Zb. o obecnom zriadení v znení neskorších predpisov , tlač 359.)
L. Miklós, minister životného prostredia SR: (2005-06-22):
Európsky dohovor o krajine nadobudol platnosť 1. marca 2004. V súčasnosti zo 46 členských štátov Rady Európy ho k 29. 4. 2005 podpísalo 29 krajín, 17 ho ratifikovalo a v týchto krajinách aj nadobudol platnosť. Slovenská republika dohovor podpísala dňa 30. mája 2005 prostredníctvom veľvyslankyne Slovenskej republiky pri Rade Európy v Štrasburgu. Dohovor je multilaterálnou medzinárodnou zmluvou prezidentskej povahy a na jej vykonanie je potrebný zákon. Podľa č. 7 ods. 4 ústavy sa pred jej ratifikáciou vyžaduje súhlas Národnej rady Slovenskej republiky. Vážený pán predsedajúci, poslankyne, poslanci, verím, že podporíte aj vyslovenie súhlasu Národnej rady k Európskemu dohovoru o krajine. Ďakujem.
Bugár, Béla, podpredseda NR SR (2017-06-14):
Nech sa páči, prezentujme sa a hlasujeme. (Hlasovanie.) Prítomných 135, za 113, 21 sa zdržalo a 1 nehlasoval. Konštatujem, že návrh sme schválili. Nech sa páči.
Burian, Jozef, poslanec NR SR (2017-09-12):
Pardon, ja sa ospravedlňujem. Bol procedurálny návrh zo strany pána Mihála a bol, aby bol vrátený zákon na dopracovanie, ale myslím, že to bolo vo faktickej poznámke. Nie, bol aj tu, hej? Dobre. Takže poprosím ešte raz, ja sa ospravedlňujem, dajte hlasovať o návrhu pána poslanca Mihála vrátiť zákon na dopracovanie.
Blanár, Juraj, podpredseda NR SR (2022-10-07):
Teraz udeľujem slovo pánovi poslancovi Martinovi Feckovi a po ňom posledný prihlásený písomne do rozpravy vystúpi pán poslanec Patrick Linhart. Nech sa páči, pán Fecko.
M. Číž, podpredseda NR SR: (2007-02-08):
Vážené kolegyne, kolegovia, ďalší s faktickou poznámkou sa prihlásil pán poslanec Stanislav Janiš. Nech sa páči, pán poslanec.
Droba, Juraj, poslanec NR SR (2012-04-04):
Sľubujem. (Potlesk.)